Hej Bolius

Har hvide fliser i entré, køkken og bryggers. Ønsker et epoxy- eller cement lignende product. Kan man lægge det ovenpå fliserne, eller skal de fjernes først?

Hilsen Maria S


Kan vi lægge epoxy/microcement gulv direkte ovenpå fliserne?
Hej Maria S

Jeg vil klart anbefale jer at fjerne klinkerne først.

1. Det kan være svært at få fyldt fugerne ordentligt ud, og dermed er der risiko for, at fugerne bliver synlige i epoxyen.
2. Bindingen til den slags glatte klinker/fliser kan blive et problem, som kan resultere i afskalninger og revner.
3. Er klinkerne hultlydende, og måske endda løse, vil det betyde, at epoxyen reelt også sidder løst - hvilket igen kan lede til revner og sprækker.
4. Det kan betyde lidt på gulvhøjden og gå ind over fodlister og deslige.

Håber mit svar kan bruges.

